《关山春色》
明代·刘璟

关山春色浓于酒，远客思家日应久。那堪此际送归人，肠断河阳折杨柳。

送君归，君今早去参庭闱。生前一日直千日，无使日后徒沾衣。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。